PATVIRTINTA

Šilalės rajono savivaldybės

administracijos direktoriaus

2020 m. gruodžio 7 d. įsakymu Nr. DĮV-1123

**ŠILALĖS RAJONO savivaldybėje VAIKams skirtų izoliacijos patalpų IR VAIKŲ PRIEŽIŪROS covid-19 ligos (koronAviruso infekcijos) atveju TVARKOS APRAŠAS**

**I SKYRIUS**

**BENDROSIOS NUOSTATOS**

 1. Šilalės rajono savivaldybės administracijos veiksmų, susijusių su vaikų izoliacijos organizavimu COVID-19 ligos (koronaviruso infekcijos) ir vaikų priežiūros tvarkos aprašas (toliau – Tvarkos aprašas) reglamentuoja Šilalės rajono savivaldybės administracijos (toliau – Savivaldybės administracija) veiksmus, susijusius su vaikų izoliacijos organizavimu ir vaikų priežiūra COVID-19 ligos (koronaviruso infekcijos) atveju:

1.1. kai Savivaldybės administracijoje negautas žodinis ar rašytinis vaiko atstovų pagal įstatymą prašymas, tačiau Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos (toliau – Tarnyba) reagavo į pranešimą apie galimą vaiko teisių pažeidimą, iki bus priimtas sprendimas dėl pranešimo apie galimą vaiko teisių pažeidimą nagrinėjimo, būtina vaikui užtikrinti saugią aplinką, ir yra duomenų, patvirtinančių, kad vaikas turėjo kontaktą su COVID-19 liga užsikrėtusiu asmeniu ir (ar) serga COVID-19 liga, bet stacionarus gydymas jam nereikalingas, ir (ar) jis arba jo atstovai pagal įstatymą yra grįžę iš COVID-19 ligos paveiktų teritorijų;

1.2. kai Savivaldybės administracijoje gautas žodinis ar rašytinis vaiko atstovų pagal įstatymą prašymas dėl izoliacijos patalpų vaikui suteikimo ar dėl vaiko laikinosios priežiūros tėvų prašymu nustatymo arba žodinis ar rašytinis prašymas dėl vaiko priežiūros paslaugų suteikimo ir negauta duomenų apie galimus vaiko teisių pažeidimus, tačiau yra duomenų, patvirtinančių, kad vaikas turėjo kontaktą su COVID-19 liga užsikrėtusiu asmeniu ir (ar) serga COVID-19 liga, bet stacionarus gydymas jam nereikalingas, ir (ar) vaikas vienas atvyksta į Lietuvos Respubliką iš COVID-19 ligos paveiktų teritorijų, arba vaiko atstovai pagal įstatymą turi būti gydomi stacionare, jei jiems nustatyta COVID-19 liga arba jei jiems turi būti taikoma izoliacija savivaldybės suteiktose patalpose;

**II SKYRIUS**

 **PATALPų REIKALAVIMAI vaikŲ izoliacijai**

 2. Izoliacijai skirtos patalpos turi atitikti pagrindinius vaiko poreikius pagal vaiko raidos ypatumus ir specifinius poreikius (pvz., kylančius dėl vaiko sveikatos būklės, negalios, kt.). Vaikai neturi būti paliekami vieni vaikų izoliacijai skirtose patalpose, be suaugusių asmenų priežiūros. Tokią priežiūrą visą parą turi užtikrinti vaiko atstovai pagal įstatymą, laikinai prižiūrintis vaiką asmuo (jei toks skirtas) kartu su dirbančiais darbuotojais arba dirbantys padalinyje darbuotojai, jei vaikas vienas apgyvendinamas izoliacijos patalpose.

3. Užtikrinti, kad į vaikų izoliacijai skirtas patalpas, kuriose taikoma izoliacija vaikams, negalėtų patekti pašaliniai asmenys, vaikų priežiūrą, nepaisant jų amžiaus, visais atvejais turi užtikrinti vaiko atstovai pagal įstatymą kartu su Šilalės rajono socialinių paslaugų namų Pajūrio paramos šeimos padalinio (toliau – Pajūrio paramos šeimai padalinys) darbuotojais.

4. Vaikų izoliacijai skirtose patalpose sudaryti sąlygas vaikams nuotoliniu būdu dalyvauti ugdymo procese, užsiimti popamokine ir (ar) laisvalaikio veikla, atitinkančia vaiko poreikius. Šių sąlygų suteikimas aptariamas ir užtikrinamas kartu su vaiko atstovais pagal įstatymą.

5. Vaikų izoliacijai skirtose patalpose būtina užtikrinti sąlygas, kurios atitiktų Lietuvos Respublikos sveikatos apsaugos ministerijos ir (ar) Operacijų vadovo parengtus reikalavimus, susijusius su COVID-19 prevencija.

**III SKYRIUS**

**VEIKSMAI VAIKŲ PRIEŽIŪROS covid-19 ligos (koronoviruso infekcijos) atveju**

6. Jei yra duomenų, patvirtinančių, kad iš nesaugios aplinkos ar iš atstovų pagal įstatymą paimtas vaikas turėjo kontaktą su COVID-19 liga užsikrėtusiais asmenimis ir (ar) serga COVID-19 liga, bet stacionarus gydymas jam nereikalingas, ir (ar) jis ar jo atstovai pagal įstatymą (jei vaikas turėjo kontaktą su jais) yra grįžę iš COVID-19 ligos paveiktų teritorijų ir jam (jiems) teisės aktų nustatyta tvarka turi būti taikoma izoliacija:

6.1. Savivaldybės administracijos paskirtas atsakingas darbuotojas atsižvelgdamas į iš Tarnybos gautą informaciją, kreipiasi į Savivaldybės administraciją dėl specialaus transporto skyrimo pavėžėjimui į ligos ištyrimo vietą dėl prevencinio COVID-19 tyrimo ir į izoliacijos patalpas, esančias Pajūrio paramos šeimai padalinyje;

6.2. vaiko priežiūrą užtikrinama (būtinų paslaugų vaikui teikimą, saugumo užtikrinimą, vaiko užimtumą, maitinimą, kitų vaiko poreikių tenkinimą) vaikų izoliacijai skirtose patalpose;

6.3. pasibaigus izoliacijos terminui, tais atvejais, kai vaikas perduotas arba grąžintas vaiko atstovams pagal įstatymą ir vaiko atstovai pagal įstatymą nebuvo kartu su vaiku izoliacijos vietoje, vaiko atstovai pagal įstatymą privalo pasirūpinti vaiko paėmimu iš izoliacijos vietos, pateikę informaciją ir suderinę laiką su Savivaldybės administracijos paskirtu atsakingu darbuotoju.

7. Jeigu duomenų apie galimus vaiko teisių pažeidimus nėra gauta, tačiau yra aplinkybių, patvirtinančių, kad vaikas turėjo kontaktą su COVID-19 liga užsikrėtusiais asmenimis ir (ar) serga COVID-19 liga, bet stacionarus gydymas jam nereikalingas, ir (ar) vaikas vienas atvyksta į Lietuvos Respubliką iš COVID-19 ligos paveiktų teritorijų, vaiko izoliacija turi pasirūpinti vaiko atstovai pagal įstatymą:

7.1. jei vaiko atstovai pagal įstatymą neranda asmens, galinčio laikinai prižiūrėti vaiką ir patalpų tinkamų izoliacijai, kreipiasi į Savivaldybės administraciją su prašymu dėl vaiko izoliacijos ir vaiko priežiūros suteikimo, kol vaiko atstovai pagal įstatymą galės pasirūpinti vaiko izoliacijos vieta ir (ar) priežiūra;

7.2. vaiko atstovai pagal įstatymą turi pareigą pateikti visą informaciją Pajūrio paramos šeimai padalinio atsakingiems darbuotojams apie vaiko poreikius, susijusius su jo sveikata, raida, ugdymu ir kitomis svarbiomis aplinkybėmis (pvz., vaiko negalia, alergija, kt.), siekiant užtikrinti tinkamas sąlygas vaikams vaikų izoliacijai skirtose patalpose;

7.3. vaiko palydėjimą į Pajūrio paramos šeimai padalinyje skirtas patalpas privalo užtikrinti vaiko atstovai pagal įstatymą. Be to, vaiko atstovai pagal įstatymą turi vaiką užregistruoti prevenciškai ištirti dėl COVID-19 ligos ir užtikrinti vaiko palydėjimą į ištyrimo vietą;

7.4. Pajūrio paramos šeimai padalinys vaikų izoliacijai skirtoje patalpoje užtikrina vaikui saugią aplinką, o vaiko priežiūra ir jo kasdienių poreikių tenkinimu turi rūpintis vaiko atstovai pagal įstatymą kartu su Pajūrio paramos šeimai padalinio paskirtais darbuotojais;

7.5. Vaiko atstovai pagal įstatymą gali grįžti į savo gyvenamąją vietą, jei tuo metu vaikas yra Šilalės rajono socialinių paslaugų namų Pajūrio paramos šeimai padalinyje izoliacijai skirtoje patalpose, kuriose užtikrintos vaiko priežiūros paslaugos; vaiko atstovai pagal įstatymą privalo pasirūpinti vaiko paėmimu iš izoliacijos vietos, pateikę informaciją ir suderinę laiką su Savivaldybės administracijos paskirtu atsakingu darbuotoju.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**